CELEX: 62015TN0484
Language: hu
Date: 2015-08-20 00:00:00
Title: T-484/15. sz. ügy: 2015. augusztus 20-án benyújtott kereset – KV kontra EACEA

9.11.2015   
            
            
               HU
            
            
               Az Európai Unió Hivatalos Lapja
            
            
               C 371/25
            
         2015. augusztus 20-án benyújtott kereset – KV kontra EACEA
   (T-484/15. sz. ügy)
   (2015/C 371/28)
   Az eljárás nyelve: angol
   
      Felek
   
   
      Felperes: KV (Athén, Görögország) (képviselő: S. Pappas ügyvéd)
   
      Alperes: Oktatási, Audiovizuális és Kulturális Végrehajtó Ügynökség
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Oktatási, Audiovizuális és Kulturális Végrehajtó Ügynökség EACEA/MH/OG/OKRAPF15D013150. számú, az 519177-LLP-1-2011-1-GR-KA3-KA3NW. sz. „Digitális kompetencia előmozdítása és támogatása önkéntes programokon keresztül” című projektre vonatkozó megállapodás finanszírozásáról szóló határozatát;
            
         
               —
            
            
               az alperest kötelezze az eljárási költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, a nyilvánvaló értékelési hibára alapított jogalap
               
                           —
                        
                        
                           A megtámadott határozat nyilvánvaló értékelési hibát tartalmaz, amennyiben az különbséget tett a felperes üzlettársai/részvényesei által a szóban forgó projekt során nyújtott „rendes” és „kiegészítő” szolgáltatások között, mivel az EACEA nyilvánvalóan figyelmen kívül hagyta az üzlettársai által nyújtott szolgáltatások jellegét, a felperes közgyűlésének arra irányuló egyértelmű szándékát, hogy az ilyen szolgáltatásokat megfelelően kezelje és szabályozza, tekintettel arra, hogy azokat a közgyűlés olyan elkülönült szolgáltatásoknak tekintette, amelyek nem esnek az alapszabály rendelkezéseinek hatálya alá, valamint azt a körülményt, hogy a szóban forgó projektben részt vevő üzlettársak által nyújtott szolgáltatások a fent hivatkozott közgyűlés határozatában előírt minden követelménynek megfeleltek.
                        
                     
         
               2.
            
            
               A második, a további nyilvánvaló értékelési hibára alapított jogalap
               
                           —
                        
                        
                           A megtámadott határozat nyilvánvaló értékelési hibát tartalmaz a határozatnak az üzlettársak/részvényesek és a felperes közötti azon alá-fölérendeltségi viszonyra vonatkozó indokolása tekintetében, amelynek fennállását az EACEA részére átadott bizonyítékok egyértelműen alátámasztották.